Nellie Organ

**Nellie Organ** (egentlig **Ellen Organ**, født 24. august 1903 i Waterford i Irland i Storbritannia og Irland, død 2. februar 1908 i Cork) var en ung katolsk jente og en «nattverdens apostel».  I 1910 utstedte pave Pius X dekretet *[[Quam singulari]]*, som senket alderen for første gangs nattverd for barn fra 12 år til rundt 7 år, og det sies at han var inspirert av hennes historie.
## Biografi
### Før barnehjemmet
Nellie Organ, født Ellen Organ, ble født 24. august 1903 i  Waterford i Irland, som datter av William Organ og Mary Ahern: hun var det yngste av fire barn. Skjønt hun ble døpt Ellen, ble hun alltid kalt Nellie. Faren hadde vært en arbeidsmann som tjente svært lite; i 1897 hadde han gått inn i hæren. I 1905 ble han overført til *Spike Island*, en festning på en øy i havnen i Cork. Familien håpet og ventet på bedre tider. 

Så ble Ellens mor syk, og strevde i et år med å oppdra familien mens helsen ble stadig svakere. I januar 1907 døde hun av  tuberkulose. 

Med fire barn som alle var under ni år, mektet ikke William å ta seg av dem og samfidig beholde siitt arbeide. En hjelpsom nabo hjelp til innimellom, men set ble bare vannskeligere og vanskeligere.

Samtidig begynte Ellen Organ, som allerede var et sart barn, å oppvise tegn handicap: det syntes som at et alvorlig fall som baby hadde satt sine spor- Ryggraden var skrudd, hoftene og ryggen hennes, som var ute av ledd, gav henne konstante smerter, og etter hvert som hun vokste, klarte hun ikke å sitte oppreist.
### Ivaretatt av nonner
William innså til slutt at han ikke kunne ta vare på barna selv, og i mai 1907 satte han hvert av sine fire barn i omsorg. Ellen Organ og søsteren hennes Mary ble først sendt til et sykehus drevet av Sisters of Mercy – de to jentene ble funnet å lide av kikhoste. Senere kom de til *Saint Finbarr's Industrial School* i *Sunday's Well* i Cork, administrert av Good Shepherd Sisters.

Ellen Organ var det meste av sitt gjenværende liv på sykestuen i klosteret.

Hun elsket å besøke kapellet som hun kalte *Den hellige Guds hus*, og hun var fascinert av statuene og bildene som var utstilt, og spesielt av korsveien. Da hun ble fortalt historien om Jesu lidelse og død, brast hun i gråt. Det hevdes at hun utviklet en mystisk bevissthet om det hellige sakrament. En historie forteller hvordan hun visste at en ansatt ikke hadde vært i messen den dagen, selv om den unge kvinnen sa at hun hadde det. «Du fikk ikke Hellig Gud i dag», sa barnet. 

Denne episoden og andre lignende fikk noen katolikker til å tro at hun hadde det som omtales som den mystiske gave *«discernment»*. I mellomtiden begynte hun å hevde å ha visjoner. Hun fortalte hvordan hun så Kristus – vanligvis som et lite barn som henne selv – og Jomfru Maria. Ved en rekke anledninger hevdet hun å ha sett Jesusbarnet av Praha danse for henne.
### Ferming (konfirmasjon)
Hennes allerede tydelige tro vokste, og de som ble kjent med henne vitnet om hennes hellighet. Hun imponerte søstrene så mye at de begynte å vurdere muligheten for å anbefale barnet til konfirmasjonens sakrament. Han kontaktet den lokale biskopen, Thomas Alphonsus O'Callaghan, og han gikk med på det, og hun ble fermet den 8. oktober 1907.

### Første kommunion
Barnet begynte snart å be om å motta den hellige kommunion (nattverd). Først nølte søstrene – hun var for ung for det sakramentet. De lurte på om hun forsto hva nattverden var, og observerte henne mens hun ba i kapellet og så at hun var trollbundet av tabernaklet, som hun vanligvis kalte *the lock-up*. Ellen var født i militærkasernen, der fengselet ble kalt *tle lock-up*. Da hun så den konsekrerte hostie i tabernaklet, betraktet hun Jesus som fangen i arresten. Under messen, når omsorgspersonene hennes kom tilbake fra å ha mottatt nattverden, ba barnet dem kysse henne slik at hun på en eller annen måte kunne delta i deres hellige kommunion.

I henhold til reglene i den katolske kirke kunne ingen barn motta første kommunion (nattverd) før en viss alder. Et fire år gammelt barn ble ansett som minst seks år for ungt, en enda vanligere alder var endog 12 til 14 år. Søstrene snakket med en jesuittprest som tjente i samfunnet, og selv om han nølte, bestemte han seg for å komme og snakke med barnet. Etter å ha tilbrakt litt tid med henne, kom han til den konklusjonen at hun hadde nådd fornufts alder (*age of reason)*, om enn i en usedvanlig ung alder. Han brakte saken til biskopen, som etter å ha tenkt over det en kort stund samtykket, og Ellen Organ mottok sin første hellige kommunion den 6. desember 1907.

### Siste måneder
Mellom desember 1907 og februar 1908 forverret Ellen Organs helse seg. Hun hadde konstante smerter. Gitt tidene var det lite som kunne gjøres. Søstrene prøvde å gjøre henne så komfortabel som mulig. Forskjellige besøkende, blant dem biskopen av Cork, la merke til hennes styrke og intense bønneliv. Hun var konstant glad. 

På dette stadiet hadde tuberkulose satt inn, og hun led av karies, noe som gjorde det vanskelig og smertefullt for henne å spise. Munnsykdommen forårsaket en forferdelig lukt som omsorgspersonene hennes behandlet med desinfeksjonsmiddel. Hun klaget ikke over smerten dette forårsaket henne, men i stedet, med krusifikset i sine små hender, betraktet smerten Kristus utholdt under korsfestelsen, og sa: *«Stakkars hellige Gud. Stakkars hellige Gud»*. Søstrene og sykepleierne bemerket at lukten forsvant fullstendig etter at hun begynte å motta nattverd. 

Alt hun ønsket på dette stadiet var å motta nattverd. Hun var også klar over at hun snart skulle dø, og dette plaget henne ikke: det gjorde henne glad – faktisk gledet hun seg til det.

## Død
Etter omtrent fire år i livet døde Ellen Organ den 2. februar 1908. Vitner sa at hun så ut til å se noe ved fotenden av sengen sin som fikk henne til å smile og øynene hennes til å fylles med tårer. Hun fulgte dette noe med øynene, og så over seg, da hun døde.

I motsetning til andre innlagte på institusjoner drevet av *Good Shepherd Sisters*, som ofte ble gravlagt i massegraver, ble hun gravlagt på *Saint Joseph's Cemetery* i byen Cork. Da kroppen hennes ble gravd opp et år senere i 1909, så den ut uendret fra begravelsesdagen, med fleksible lemmer og kjolen og kommunionssløret som nye.. Graven hennes på den offentlige kirkegården tiltrakk seg besøkende fra hele Irland, og det ble gitt tillatelse til at levningene hennes skulle overføres til kirkegården til *Good Shepherd Sisters*.

## Innflytelse
Ellen Organs livshistorie førte til at hun ble kjent som *Little Nellie av Holy God*, og berømmelsen hennes spredte seg over hele Irland og utover, og nådde til og med pave Pius X i Roma.

Tallrike bøker har blitt skrevet om henne, bl,ant annet en større studie på fransk av munken Bernard des Ronces: *Nellie, la petite Violette du Saint Sacrement, morte en odeur de sainteté à l'âge de 4 ans et 5 mois*, en bok som, ifølge pater Reginald Garrigou-Lagrange, *«vekket undring og glede hos pave Pius X»*.

Til tross for hengivenhet til henne gjennom årene, har ikke den katolske kirke åpnet en sak for hennes kanonisering..

## Ihukommelse
Etter hennes død begynte folk å be om hennes forbønn, og det sies at mirakler har skjedd. Hun fikk senere kallenavnet *Den hellige sakraments fiol*. Hennes uoffisielle minnedag er 2. februar, hennes dødsdag. 

Til tross for den hengivenhet hun er blitt gjenstand for gjennom årene, har den katolske kirke ennå ikke åpnet en formell granskning for eventuelt å fastslå hennes hellighet. Pave Pius X, etter å ha lest broder Bernard des Ronces bok om henne, vurderte å åpne en slik sak. Men hans død i 1914, kort etter utbruddet av første verdenskrig, forhindret en videre utvikling av dette forsett. Hennes unge alder ble angivelig ansett som en betydelig faktor for at hun ikke ble erklært som helgen.
## Litteratur
* Authentic Sources compiled in *The Life of Little Nellie of Holy God*, Tan Books, Rockford, Illinois, 2007.
* "Ellen Organ", in Ann Ball, *Young Faces of Holiness*, Our Sunday Visitor Publishing, 2004, p.&nbsp;45-52.
* Maire Cotter, *Little Nellie of Holy God - A Lily Aflame - On the Life of Nellie Organ*, 1956, 67 pages.
* Bernard Des Ronces, *Nellie, la petite violette du Saint-Sacrement*, Maison du Bon Pasteur, Paris, 1908, 240 pages.
* Sister Mary Dominic, R.G.S., *Little Nellie of Holy God* Tan Books, 2006.
* Leo Madigan.'Miniature: Nellie Organ 1903–1908. The Definitive Biography.' Fatima-Ophel Books. 2011. 318 pages.
* Leo Madigan, *Princesses of the Kingdom: Jacinta Marto and Nellie Organ*, Kolbe Publications, Cork, 2001
* Sarah Ellen Collins Saucier, *Ellen, My Joy*, Xulon Press, 2008, 140 pages.

## Referanser